แบงก์โน้ตส์
แม้ไทยจะไม่ได้เป็นศูนย์กลางการเงินในภูมิภาค แต่ภาคการเงินของไทยก็ได้รับการยอมรับจากประเทศเพื่อนบ้านอย่างสูง
20 มิ.ย. 2555

ปิยมิตร
แม้ไทยจะไม่ได้เป็นศูนย์กลางการเงินในภูมิภาค แต่ภาคการเงินของไทยก็ได้รับการยอมรับจากประเทศเพื่อนบ้านอย่างสูง 
อย่างตลาดหลักทรัพย์แห่งประเทศไทย ก็ไปช่วยตั้งไข่ให้ตลาดหุ้นในกัมพูชา
แบงก์ชาติไทยก็มีการร่วมมือพัฒนาระบบชำระเงิน วางระบบตลาดเงินกับลาว
ล่าสุด ดร.ประสาร ไตรรัตน์วรกุล ผู้ว่าการแบงก์ชาติ ก็ไปเซ็นเอ็มโอยูกับ ตานเย ผู้ว่าการธนาคารกลางพม่า จะให้ความร่วมมือและช่วยเหลือทางวิชาการ เสริมสร้างความรู้และทักษะความชำนาญด้านการธนาคารกลางแก่พนักงาน ซึ่งจะเป็นประโยชน์ต่อการพัฒนาระบบการเงินและโครงสร้างเศรษฐกิจของพม่า รวมถึงการรวมกลุ่มของประชาคมเศรษฐกิจอาเซียน (เออีซี) ในระยะข้างหน้า
อาจารย์ประสาร บอกว่า นี่ถือเป็นการร่วมมือที่สุดแสนจะเต็มไปด้วยมิตรภาพ เพราะไทยเป็นคู่ค้ารายใหญ่ที่สุดของพม่าด้วย